EkBass/fiwiki-20250220-pages-articles huggingface dataset:
Magisk

Emil ”Magisk” Reif (s. 5. maaliskuuta 1998) on tanskalainen Counter-Strike 2 -ammattilainen. Hänen nykyinen joukkueensa on Team Falcons. == Ura == Magisk aloitti uransa vuonna 2015 Team stfuNerdissä. Hänen ensimmäinen merkittävä organisaationsa oli SK Gaming, johon hän liittyi varajäseneksi loppuvuodesta 2015 ja myöhemmin pysyväksi jäseneksi. Tuolloin hän pelasi yhdessä AcilioNin, Friisin, MODDII:n ja Pimp:n kanssa. Silloin Magisk käytti vielä nimeä Magiskb0Y. Heinäkuussa 2016 Magisk siirtyi Team Diginitakseen korvaamalla tenzkin. Loppuvuodesta joukkueen kokoonpano hajoitettiin ja he päättivät rakentaa joukkueen Pohjois-Amerikkaan. Vuoden 2017 alussa Magisk siirtyi Northiin, jossa hän pelasi elokuulle asti. Seuraavaksi OpTic Gaming osti hänet ja Magisk pelasi joukkuueen riveissä neljä kuukautta. Vuoden 2018 helmikuussa tapahtui suuri läpimurto, kun Magisk sijoitettiin Astralikseen, jonka parissa Magisk loi merkittävimmän uransa. Vuoden 2018 toukokuussa he voittivat ESL Pro League Season 7 - Finals -turnauksen. Heinäkuussa he voittivat ELEAGUE CS:GO Premier 2018:n. He voittivat myös muita turnauksia vuonna 2018 ja vuosi oli Magiskin uran paras.. Vuonna 2019 hän jatkoi Astraliksessa ja he voittivat kaksi major-turnausta, eli StarLadder Berlin Major 2019:n ja BLAST Pro Series: Global Final 2019:n. Magiskin korkein rating vuonna 2019 oli 1.17. Magisk lähti Astraliksesta joulukuussa 2021 yhdessä Peter ”dupreeh” Ramussenin ja valmentaja Danny ”zonic” Sørensenin kanssa. Team Vitality ilmoitti 5. tammikuuta 2022 allekirjoittaneensa Magiskin sopimuksen yhdessä dupreehin ja zonicin kanssa. He voittivat BLAST.tv Paris Major 2023 -turnauksen. Kesäkuussa 2023 Magiskin keskivertoraing oli 1,08. Magisk liittyi Team Falconsiin virallisesti joulukuussa 2023. == Saavutukset == === HLTV TOP 20 === Vuosi Sijoitus 2016 14 2018 7 2019 5 2020 11 2023 17 === MVP === * BLAST Pro Series: Lisbon 2018. * IEM Katowice Major 2019. === Ennätykset === * Toiseksi eniten major-voittoja: 4 (jaetulla). == Lähteet == Luokka:Tanskalaiset elektronisen urheilun ammattilaiset Luokka:Vuonna 1998 syntyneet Luokka:Elävät henkilöt
Oddmund Vik

Oddmund Jakobsen Vik (19. huhtikuuta 1858 Kvam – 12. helmikuuta 1930 Molde) oli norjalainen opettaja, toimittaja ja Venstren poliitikko. Hän istui suurkäräjillä vuosina 1900–1903 ja 1909–1912 sekä toimi Norjan säännöstelyministerinä 1916–1917. Vuosina 1913–1914 hän oli Stavangerin pormestari ja 1914–1928 Romsdalin maaherra. ==Lähteet== ==Aiheesta muualla== Luokka:Norjan maaherrat Luokka:Norjan ministerit Luokka:Stavangerin pormestarit Luokka:Norjalaiset opettajat Luokka:Norjalaiset toimittajat Luokka:Vuonna 1858 syntyneet Luokka:Vuonna 1930 kuolleet
Jon Skolmen

Jon Skolmen (1. marraskuuta 1940 Oslo – 28. maaliskuuta 2019) oli norjalainen näyttelijä, koomikko ja juontaja. Hän tuli näyttelijänä tunnetuksi erityisesti ruotsalaisista Lasse Åbergin ohjaamista Seuramatka-elokuvista. Hän aloitti uransa NRK:n lastenohjelmien ohjelmapäällikkönä 1960-luvulla. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1940 syntyneet Luokka:Vuonna 2019 kuolleet
Shox

Richard ”shox” Papillon (s. 27. toukokuuta 1992) on ranskalainen ammattilaistason Counter-Strike 2 -pelaaja. Hän on pelannut aikaisemmin myös Counter-Strikea ja Counter-Strike: Sourcea aktiivisesti. Shox on pelannut vuosiensa varrella lukuisissa ammattilaistason joukkueissa ja hän on yksi pelin tunnetuimpia pelaajia. == Muu elämä == Papillon aloitti Counter-Striken pelaamisen ollessaan yhdeksänvuotias, ja hänen vanhempi veljensä esitteli hänet peliin. Papillonin vanhemmat antoivat hänelle vuoden tauon opinnoista harjoittaakseen peliä, mikä johti siihen, että hän liittyi ensimmäisiin menestyneisiin joukkueisiinsa Counter-Strike: Sourcessa noin 2007. Hänen kahvansa viittasi tuolloin suosittuihin Nike-kenkiin. Papillon meni naimsiin kesäkuussa 2019. == Ura == Shoxin ura on yksi CS:GO:n historian pisimmistä urista. 14-vuotiaana hän pelasi jo ensimmäisessä Counter Strike: Source -joukkueessaan. Seuraavien kuuden vuoden aikana shox pelasi useissa joukkueissa, joista tunnetuimmat olivat Team LDLC, 3DMAX ja VeryGames. Shox aloitti CS:GO-uransa yhdessä apEXin ja ScreaM:n kanssa belgialaisessa Epsilon Esportsissa. Millenium korvasi shoxin uran kahden kuukauden päästä ennen kuin hän oli kerennyt pelata yhtäkään virallista peliä Epsilon Esportsissa. Shoxia piinasivat neljän vuoden aikana jopa 14 siirtoa eri joukkueiden välillä. Helmikuussa 2016 shox kuitenkin siirtyi G2 Esportsiin, joka oli hänen seuraava pidempi sopimuksensa. Sen kanssa hän voitti muunmuuassa Esports Championships Series Season 1 - Finals:n ja DreamHack Masters Malmö 2017:n. Hän pelasi joukkueessa noin 3 ja puoli vuotta. Syyskuun lopulla vuonna 2019, shox siirtyi Team Vitalityyn. Vuoden 2019 lopulla he voittivat ensimmäisen turnauksensa, joka oli EPICENTER 2019. Seuraavan merkittävän voittonsa he saavuttivat loppupuolella vuonna 2020 BLAST Premier: Fall 2020 -turnauksesta. Hänen viimeisimmäksi voittonsa Team Vitalityn parissa jäi Intel Extreme Masters XVI - Winter. Vuoden 2021 lopulla shox sijoitettiin Team Liquidiin. Shox ei saavuttanut pelin parissa hyvää suoritusta ja heidän ainoaksi voitoksi jäikin Intel Extreme Masters XVII - Dallas: North American Qualifier. Elokuussa 2022 hänet sijoitettiin Apeksiin, jossa hän oli vajaa neljä kuukautta. Vuoden 2023 alussa hän aloitti toistaiseksi viimeisimmässä joukkueessaan ja pelasi siellä toukokuuhun asti. Shoxin keskiarvorating kesäkuussa 2023 oli 1.07. == Saavutukset == === HLTV TOP 20 === Vuosi Sijoitus 2013 3 2014 8 2015 13 2016 6 === Muut === * Thorin's Top 10 CS:GO Players 2016 - 4 === MVP === Shox on saanut MVP tittelin 4 turnauksesta: * StarLadder StarSeries VII. * DreamHack 2014 Invitational I. * DreamHack Valencia 2014. * Gfinity Masters Summer 1. == Lähteet == Luokka:Ranskalaiset elektronisen urheilun ammattilaiset Luokka:Vuonna 1992 syntyneet Luokka:Elävät henkilöt
Midtre Hålogalandin käräjäoikeus

Midtre Hålogalandin käräjäoikeus (norj. Midtre Hålogaland tingrett) on yksi Norjan 23 käräjäoikeudesta ja kuuluu Hålogalandin laamanninoikeuden alaisuuteen. Se perustettiin vuonna 2021 yhdistämällä aiemmat Ofotenin, Trondenesin ja Vesterålenin käräjäoikeudet. Käräjäoikeuden toimipisteet sijaitsevat Harstadissa, Narvikissa ja Sortlandissa. ==Tuomiopiiri== Käräjäoikeuden tuomiopiiriin kuuluvat seuraavat kunnat: * Andøy * Bø * Evenes * Gratangen * Hadsel * Harstad * Ibestad * Kvæfjord * Lavangen * Lødingen * Narvik * Salangen * Sortland * Tjeldsund * Øksnes ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
Uranienborgin kirkko

Uranienborgin kirkko (norj. Uranienborg kirke) on Oslossa Frognerin kaupunginosassa sijaitseva uusgotiikkaa edustava kirkko, joka valmistui vuonna 1886. Se on malliltaan kolmilaivainen pitkäkirkko, ja sen 72-metrinen torni on Oslon korkein. Kirkko toimii Uranienborgin seurakunnan pääkirkkona. ==Lähteet== ==Aiheesta muualla== Luokka:Oslon kirkot Luokka:Norjan kivikirkot
Uranienborg

Uranienborg voi tarkoittaa seuraavia asioita: * Uranienborg, observatorio Venin saarella Ruotsissa * Uranienborg, alue Oslossa
Roscoe

Roscoe tarkoittaa muun muassa seuraavia: ==Sukunimi== * Henry Enfield Roscoe (1833–1915), englantilainen kemisti, William R. Roscoen veljenpoika * William Roscoe (1755–1831), englantilainen kirjailija ja poliitikko ==Etunimi== * Roscoe, rap-muusikko * Roscoe Arbuckle (1887–1933), yhdysvaltalainen mykkäelokuvanäyttelijä * Roscoe Bartlett (s. 1926), yhdysvaltalainen republikaanisen puolueen poliitikko * Roscoe Lee Browne (1922–2007), yhdysvaltalainen näyttelijä * Roscoe Conkling (1829–1888), yhdysvaltalainen poliitikko ja lakimies * Roscoe Dash, oik. Jeffery Johnson, Jr. (s. 1990), yhdysvaltalainen rap-artisti * Roscoe Lockwood (1875–1960), yhdysvaltalainen soutaja * Roscoe Orman (s. 1944), yhdysvaltalainen näyttelijä * Roscoe Tanner (s. 1951), yhdysvaltalainen tennispelaaja Luokka:Luettelot henkilöistä sukunimen mukaan
Jussi Kekkonen

Jussi Kekkonen -nimisiä henkilöitä ovat: * Jussi Kekkonen (1910–1962), suomalainen majuri ja toimitusjohtaja, presidentti Urho Kekkosen veli * Jussi Kekkonen (s. 1976), suomalainen yritysjohtaja ja kokoomuslainen poliitikko.
Kimmo Simberg

Kimmo Juhani Simberg (s. 16. lokakuuta 1959 Pori) on suomalainen yritysjohtaja ja osuustoimintavaikuttaja, joka on saanut kauppaneuvoksen arvonimen. Viitattu 10.6.2023. Porissa syntynyt Simberg kävi työnjohdon opintolinjan Rovaniemen hotelli- ja ravintolakoulussa 1982–1983 ja valmistui restonomiksi 1986. Hän on suorittanut myös useita liikkeenjohdon kursseja ja saanut ravintolapäällikkökoulutuksen Suomen Osuuskauppaopistossa 1987–1988. Simberg oli hotelli- ja ravintola-apulainen Tukholmassa 1981, viinuri Helsingissä 1983 ja Kemijärvellä 1984, viinuri ja baarimestari Helsingissä 1984–1986, hovimestari ja vastaava ravintolan hoitaja Naantalissa 1986, esimies ja ravintolapäällikkö Raumalla 1986–1988, Osuuskauppa Maakunnan hotelli- ja ravintolapäällikkö Kajaanissa 1988–1990 ja linjajohtaja ja johtoryhmän jäsen 1990–1994 ja Etelä-Pohjanmaan Osuuskaupan hotelli-, ravintola- ja liikennemyymälätoimialan toimialajohtaja ja johtajiston jäsen 1994–2003 sekä pitkäaikainen toimitusjohtaja 2003–2022. Hänellä oli työuransa aikana myös useita osuustoiminnallisia, liike-elämän ja muita luottamustehtäviä. Kauppaneuvoksen arvonimen Simberg sai 2013. == Lähteet == Luokka:Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Kauppaneuvokset Luokka:Vuonna 1959 syntyneet Luokka:Elävät henkilöt
Balthazar Lange

Balthazar Conrad Lange (25. maaliskuuta 1854 Asker – 13. syyskuuta 1937 Oslo) oli norjalainen arkkitehti. Hän suunnitteli muun muassa rautatieasemia ja toimi yli kaksikymmentä vuotta Oslon kaupunginarkkitehtinä. Hänen tunnetuimpiin töihinsä lukeutuu Holmenkollenin parantola, nykyinen Scandic Holmenkollen Park, joka edustaa muinaispohjoismaista tyyliä (norj. dragenstil). ==Kuvia== Train Station in Trondheim.jpg|Trondheimin keskusrautatieasema (1881) Uranienborg kyrkje 5.jpg|Uranienborgin kirkko Oslossa (1886) HolmenkollenHotelOslo.jpg|Holmenkollenin parantola (1894) Sagene Brannstasjon.jpg|Sagenen paloasema Oslossa (1913) ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1854 syntyneet Luokka:Vuonna 1937 kuolleet
William Roscoe

William Roscoe (8. maaliskuuta 1755 – 30. kesäkuuta 1831) oli englantilainen kirjailija. Hän toimi ensin asianajajana, sittemmin pankkiirina. Hän oli alahuoneen jäsen vuodesta 1806. Hän taisteli orjakauppaa vastaan. Hänen veljenpoikansa oli englantilainen kemisti Henry Enfield Roscoe (1833–1915).Rood of land Tietosanakirja. Osa 8, palsta 216. Tietosanakirja- osakeyhtiö 1916 ==Teokset== * The life of Lorenzo Medici (1796) * Life of Leo X (1805) ==Suomennettu tuotanto== * Perhosen tanssiaiset (The Butterfly's Ball, and the Grasshopper's Feast), runo teoksessa Lasten runojen aarteet, Suom. ja toim. Leena Mäkijärvi. Tampere: Satukustannus, 2000 ISBN 951-866-611-3 ==Lähteet== ==Aiheesta muualla== Luokka:Englantilaiset kirjailijat Luokka:Vuonna 1755 syntyneet Luokka:Vuonna 1831 kuolleet
Urbaani fantasia

Urbaani fantasia () on fantasian alalaji, jossa yliluonnolliset voimat ja olennot ovat osa kaupunkiympäristöä ja kaupunki on keskeisessä osassa tarinaa. Yliluonnollisuus voi olla joko uusi asia, jos kaupunki on esimerkiksi yliluonnollisen invaasion kohteena, tai erottamaton osa kaupunkia ja sen historiaa. Tarinat sijoittuvat pääasiallisesti todelliseen maailmaan, mutta niissä saattaa esiintyä myös muita maailmoja. Urbaani fantasia on suosittu lajityyppi etenkin nykyaikaisessa nuortenkirjallisuudessa. Ensimmäisiä viitteitä urbaanista fantasiasta esiintyy Gilgameš-eepoksessa, jossa fantastista kaupunkia asuttavat sekä jumalat että ihmiset, sekä monissa muissa vanhoissa fantasiateoksissa, kuten Tuhat ja yksi yötä. Näissä yliluonnollinen kaupunki on kuitenkin vain tarinoiden taustalla ja ensimmäiset selkeät urbaanin fantasian esiasteet ovat peräisin 1800-luvulta. Charles Dickensin romaanit, esimerkiksi vuonna 1843 julkaistu Joulukertomus, ovat urbaanin fantasian perusteoksia. Modernia urbaania fantasiakirjallisuutta edustavat muun muassa Neil Gaimanin romaanit Neverwhere – maanalainen Lontoo ja Unohdetut jumalat, Rick Riordanin kirjasarja Percy Jackson sekä Cassandra Claren kirjasarja Varjojen kaupungit. Sitä vastoin fantasian klassikkoteoksista J. K. Rowlingin Harry Potteria tai C. S. Lewisin Narnian tarinoita ei pidetä urbaanina fantasiana, koska niiden tapahtumat sijoittuvat vain pieneltä osin kaupunkiympäristöön. == Katso myös == * Matala fantasia == Lähteet == Luokka:Fantasian lajit
AC Milan (naiset)

Associazione Calcio Milan on italialainen jalkapalloseura, jonka kotipaikka on Milano. Seuralla on Serie A:ssa pelaava naisten joukkue, joka perustettiin vuonna 2018 sen saatua Brescian liigalisenssin. Milan on parhaimmillaan sijoittunut niin Serie A:ssa kuin Italian cupissakin toiseksi. AC Milanin päävalmentajana kaudella 2018–2019 oli Carolina Morace, ja tuolloin joukkue sijoittui Serie A:ssa kolmanneksi. Valentina Giacinti teki 21 maalia ja oli koko sarjan paras maalintekijä. Vuodesta 2019 joukkuetta on valmentanut Maurizio Ganz. Kaudella 2019–2020 Milan sijoittui liigassa jälleen kolmanneksi. Seuraavalla kaudella Milan sijoittui toiseksi mutta ylivoimainen Juventus oli 15 pistettä edellä. Kaudella 2021–2022 Milan oli jälleen kolmas, kuten myös kaudella 2022–2023. Italian cupissa Milan ylsi vuonna 2021 loppuotteluun, jossa se hävisi AS Romalle rangaistuspotkukilpailussa maalein 1–3. == Lähteet == == Aiheesta muualla == * Virallinen sivusto Luokka:Italialaiset naisten jalkapalloseurat Luokka:Milanon urheilu
Blida

Blida () on kaupunki ja Blidan maakunnan hallinnollinen keskus Algeriassa. Se sijaitsee Atlasvuorten juurella Mitidjan tasangolla 45 kilometriä Algerista lounaaseen. Blidan kunnassa oli vuoden 2008 väestönlaskennan mukaan 163 600 asukasta. Blida, alkujaan roomalainen sotilasleiri,Rantala, Risto―Turtia, Kaarina (toim.): Suuri suomalainen tietosanakirja, osa 1, sivu 94, hakusana: Blida, Helsinki: Suuri Suomalainen Kirjakerho, 1988, ISBN 951-643-287-5 on perustettu vuonna 1535, kun paikallinen pyhä mies Sidi Ahmed el Kbir asutti joukon Valencian seudulta tulleita maureja Roumman El Kebir -vadin rannoille. Maurit toivat mukanaan keinokastelun ja sitrushedelmien viljelyn. He ympäröivät kaupungin appelsiinitarhoilla, joista se on kuuluisa. Algeriaa hallinneet turkkilaiset ja barbareskit valitsivat kauneudestaan tunnetun ”ruusujen kaupungin” vapaa-ajanviettopaikakseen. Kaupunkiin on kohdistunut useita maanjäristyksiä, joista pahin sattui vuonna 1825. Silloin kuoli puolet Blidassa asueista maureista, arabeista, juutalaisista ja berbereistä. Ranskalaiset saapuivat kaupunkiin vuonna 1830 ja ottivat sen haltuunsa vuonna 1839. Blidasta tuli varuskuntakaupunki, jonka lähelle perustettiin ranskalaisten maataloussiirtokuntia. Vuonna 1954 siellä oli 44 000 asukasta, joista 15 000 oli eurooppalaisia. Blida on nykyään Algerin satelliittikaupunki, josta on hyvät liikenneyhteydet etelään ja länteen. Se on kasvanut nopeasti Algerian itsenäisyyden aikana, mutta samalla jäänyt osin naapureidensa Tipazan, Boumerdèsin ja Boufarikin varjoon. Kaupungissa on yliopisto, öljy-yhtiö Sonatrachin huoltokeskus sekä enimmäkseen pienimuotoista rakennustarvike- ja elintarviketeollisuutta. Blidasta on köysiratayhteys Chréan kansallispuiston laskettelukeskukseen. ==Lähteet== Luokka:Algerian kaupungit
Danylo Mordovets

Danylo Mordovets, myös Daniil Mordovtsev,(19. joulukuuta 1830 Danylivka sloboda, nyk. Volgogradin alueella Venäjällä – 23. kesäkuuta 1905 Kislovodsk, Stavropolin alue) oli ukrainalais-venäläinen kirjailija ja historioitsija. Mordovets aloitti kirjallisen uransa kääntämällä runokäsikirjoituksen Králové Dvůr tšekistä ukrainaksi. Hän kirjoitti ukrainaksi romanttisen runon "Kozaky i more" (1854, 'Kasakka ja meri') ja historiallisia kertomuksia ja romaaneja. Hän kirjoitti venäjäksi romaaneja ukrainalaisista aiheista. Häneen tekivät suuren vaikutuksen hänen kaksi käyntiään Ukrainassa, vuosina 1883 ja 1886, ja tuttavuus Taras Ševtšenkon kanssa. Hän kuvaili tapaamistaan Ševtšenkon kanssa muistelmissaan 1902. Myös tapaamiset Myh'ailo Drahomanovin ja Mykola Kostomarovin kanssa tekivät häneen vaikutuksen. Hän arvosteli voimakkaasti Panteleimon Kulišin Ukrainan historiaa koskevia näkemyksiä. Mordovets auttoi ukrainalaisia kirjailijoita Pietarissa saamaan julki kirjojaan ja hän puolusti ukrainalaista teatteria venäjäläisen lehdistön hyökkäyksiä vastaan. ==Lähteet== ==Aiheesta muualla== Luokka:Ukrainalaiset kirjailijat Luokka:Venäläiset kirjailijat Luokka:Vuonna 1830 syntyneet Luokka:Vuonna 1905 kuolleet
Lea (Jaakobin vaimo)

Lea on Vanhan testamentin henkilö. Lea oli Jaakobin vaimo. Jaakobilla ja Lealla oli kuusi poikaa Ruuben, Simeon, Leevi, Juuda, Isaskar ja Sebulon sekä yksi tytär. Lea ja Jaakob olivat serkuksia. Myös Lean sisko Raakel oli Jaakobin vaimo. Lea on haudattu samaan sukuhautaan miehensä Jaakobin kanssa. Samaan hautaan on haudattu myös Abraham ja hänen vaimonsa Saara sekä Iisak ja hänen vaimonsa Rebekka. == Lähteet == Luokka:Ensimmäisen Mooseksen kirjan henkilöt
Omar Faraj

Omar Faraj (s. 9. maaliskuuta 2002 Tukholma, Ruotsi) on ruotsalais- palestiinalainen jalkapalloilija, joka edustaa tukholmalaista AIK Solnaa ja Ruotsin maajoukkuetta hyökkääjänä. Faraj on 182 senttimetriä pitkä, oikeajalkainen ja hän painaa 65 kg. Farajilla on AIK:ssa sopimus vuoden 2026 loppuun asti. AIK:hon Faraj siirtyi espanjalaisseura UD Levantesta 600 tuhannen euron siirtokorvauksella. Faraj on pelannut AIK:ssa 15 ottelua, joissa hän on tehnyt kaksi maalia. Ruotsin maajoukkueessa Faraj on pelannut viisi ottelua: näistä kolme alle 21-vuotiaiden joukkueessa. Joulukuussa 2022 Transfermarkt arvioi Farajin arvon olleen 600 tuhatta euroa. == Lähteet == Luokka:Ruotsalaiset jalkapalloilijat Luokka:Vuonna 2002 syntyneet Luokka:Elävät henkilöt
Marjo Kuronen

Marjo Leena Anneli Kuronen (s. 1960)Kuronen, Marjo, 1960–, Finto, viitattu 10.6.2023. on suomalainen yhteiskuntatieteilijä, joka on toiminut sosiaalityön professorina Jyväskylän yliopistossa vuodesta 2014 lähtien. Vuodesta 2019 lähtien hän on ollut myös Jyväskylän yliopiston yhteiskuntatieteiden ja filosofian laitoksen johtaja.Kuronen Marjo, Professori/Professor Laitoksen johtaja/Head of Department , Jyväskylän yliopisto, viitattu 10.6.2023. "My research interests combine social work research with feminist research." Lisäksi hän on sosiaalityön dosentti Tampereen yliopistossa.Marjo Kuronen: Curriculum Vitae, Academia.edu, 23.4.2022, viitattu 10.6.2023. Kuronen valmistui yhteiskuntatieteiden maisteriksi Tampereen yliopistossa vuonna 1989 ja väitteli tohtoriksi Stirlingin yliopistossa vuonna 1999. Hän kertoo yhdistävänsä tutkimustyössään sosiaalityön tutkimuksen ja feministisen tutkimuksen. == Julkaisut == * Marjo Kuronen: The social organisation of motherhood: Advice giving in maternity and child health care in Scotland and Finland (väitöskirja). Stirlingin yliopisto 1999. Saatavilla internetissä * Jorma Hänninen ja Marjo Kuronen (toim.): Menneen ja tulevan muistot: kertomuksia opiskelusta ja sosiaalityöstä. Jyväskylän yliopisto 2001. * Riitta Granfelt, Marjo Kuronen, Leo Nyqvist ja Päivi Petrelius (toim.): Sukupuoli ja sosiaalityö. PS-Kustannus 2004. * Riitta Haverinen, Marjo Kuronen ja Tarja Pösö (toim.): Sosiaalihuollon tila ja tulevaisuus. Vastapaino 2014. * Dagmar Kutsar ja Marjo Kuronen (toim.): Local welfare policy making in European cities. Springer 2015. * Kirsi-Maria Hytönen, Antti Malinen, Paula Salenius, Janne Haikari, Pirjo Markkola, Marjo Kuronen ja Johanna Koivisto: Lastensuojelun sijaishuollon epäkohdat ja lasten kaltoinkohtelu 1937–1983. Sosiaali- ja terveysministeriö 2016. Saatavilla internetissä * Marjo Kuronen, Elina Virokannas ja Ulla Salovaara (toim.): Women, Vulnerabilities and Welfare Service Systems. Routledge 2020. == Lähteet == Luokka:Suomalaiset yhteiskuntatieteilijät Luokka:Suomalaiset professorit Luokka:Jyväskylän yliopiston professorit Luokka:Vuonna 1960 syntyneet Luokka:Elävät henkilöt
Alexander Fesshaie

Alexander Fesshaie Beraki (s. 29. helmikuuta 2004, Solna, Ruotsi) on ruotsalais-eritrealainen jalkapalloilija, joka edustaa AIK Fotbollia ja Ruotsin alle 18-vuotiaiden jalkapallomaajoukkuetta oikeana laita- ja keskushyökkääjänä. Fesshaie on 179 senttimetriä pitkä, hän painaa 67 kg ja AIK:n kasvatti. AIK:ssa Fesshaiella on sopimus vuosien 2027 ja 2028 vaihteeseen saakka. Fesshaie on pelannut AIK:n edustusjoukkueessa yhdeksän ottelua, joissa hän on tehnyt kaksi maalia. Ruotsin alle 18-vuotiaiden maajoukkueessa Fesshaie on pelannut ottelun Itävaltaa vastaan. Joulukuussa 2022 Transfermarkt arvioi Fesshaien arvon olleen 50 tuhatta euroa. == Lähteet == == Aiheesta muualla == *Fesshaie AIK Fotbollin sivuilla Luokka:Ruotsalaiset jalkapalloilijat Luokka:Vuonna 2004 syntyneet Luokka:Elävät henkilöt
Aaron Hickey

Aaron Buchanan Hickey (s. 10. kesäkuuta 2002 Glasgow) on skotlantilainen jalkapalloilija, pelipaikaltaan oikea/vasen laitapuolustaja. Hän edustaa Englannin Valioliigassa pelaavaa Brentfordia. Hickey aloitti liigauransa kahdella ottelulla Skotlannin Valioliigassa Heartsin joukkueessa toukokuussa 2019. Samassa kuussa hänestä tuli nuorin pelaaja, joka on ollut avauskokoonpanossa Skotlannin cupin loppuottelussa; tuon ottelun Hearts hävisi Celticille maalein 1–2. Seuraavalla kaudella Hickey pelasi 22 liigaottelua ja teki maalin Hiberniania vastaan. Kaudet 2020–2022 hän edusti italialaisseura Bolognaa. Hän pelasi Serie A:ssa ensimmäisellä kaudellaan 11 ja toisella 36 ottelua. Jälkimmäisellä kaudella hän teki viisi maalia: syyskuussa Genoaa, lokakuussa Laziota, joulukuussa Fiorentinaa ja Sassuoloa sekä huhtikuussa Udinesea vastaan. Hickey siirtyi kesällä 2022 Englannin Valioliigan Brentfordiin. Hän pelasi kaudella 2022–2023 Valioliigassa 26 ottelua, joissa hän oli 23 kertaa avauskokoonpanossa. Hän oli lokakuussa tulleen nilkkavamman vuoksi poissa kentiltä kolmisen kuukautta. Kaudella 2023–2024 hän ehti pelata yhdeksän valioliigaottelua, kunnes sai marraskuun alussa hamstring- lihaksistoon vamman, jonka odotetaan pitävän hänet kentiltä sivussa huhtikuuhun 2025 saakka. Hickey pelasi kolme ottelua Skotlannin alle 17-vuotiaiden maajoukkueessa. Hän nousi Skotlannin A-maajoukkueeseen maaliskuussa 2022 ja on vuoden 2024 loppuun mennessä pelannut 14 A-maaottelua, joista kymmenen avauskokoonpanossa. == Lähteet == Luokka:Skotlantilaiset jalkapalloilijat Luokka:Vuonna 2002 syntyneet Luokka:Elävät henkilöt
Shandon Baptiste

Shandon Harkeem Baptiste (s. 8. huhtikuuta 1998) on grenadalainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Luton Townia. Baptiste aloitti pelaamisen Englannin Readingissä ja siirtyi Oxford Unitedin junioreihin vuonna 2015. Kaudella 2017–2018 hän piipahti lainalla puoliammattilaisseura Hampton & Richmond Borough'ssa. Hän teki debyyttinsä Oxford Unitedin edustusjoukkueessa EFL Trophyssa kaudella 2017–2018 ja ykkösliigassa kaudella 2018–2019. Baptiste siirtyi tammikuussa 2020 Brentfordiin ja pelasi avauskaudellaan 12 mestaruussarjaottelua sekä yhden nousukarsintaottelun. Seuraavalla kaudella hän pelasi vain yhden mestaruussarjaottelun ja kolme liigacupin ottelua polvivamman estäessä hänen enemmän pelaamisensa. Kaudella 2021–2022 Brentford pelasi Valioliigassa, jossa Baptiste oli mukana 22 ottelussa ja niissä yhdeksän kertaa avauskokoonpanossa. Hän teki maalin joulukuussa Leedsiä vastaan. Kaudella 2022–2023 Baptiste pelasi Valioliigassa 23 ottelua mutta oli avauksessa vain neljä kertaa eikä tehnyt maaleja. Kaudella 2023–2024 hän oli poissa kentiltä elo-marraskuussa olkapäävamman vuoksi ja pelasi lopulta vain kymmenen valiolliigaottelua, joista kaksi avauskokoonpanossa. Hän teki joulukuussa maalin kotiottelussa Luton Townia vastaan. Heinäkuussa 2024 Baptiste siirtyi mestaruussarjaan pudonneeseen Lutoniin. Baptiste on pelannut kolme maaottelua Grenadan maajoukkueessa lokakuun 2017 ja maaliskuun 2018 välillä. Hän teki maalin toisessa maaottelussaan Trinidad ja Tobagoa vastaan marraskuussa 2017. == Lähteet == Luokka:Grenadalaiset jalkapalloilijat Luokka:Vuonna 1998 syntyneet Luokka:Elävät henkilöt
Guy Delisle

Guy Delisle (s. 19. tammikuuta 1966 Quebec) on kanadalainen sarjakuvataiteilija. Hänet tunnetaan erityisesti matkakokemuksia kuvaavista reportaasisarjakuvistaan. Delisle teki uransa alkuvaiheessa piirroselokuvia Montrealissa CinéGroupen studiolla ja sen jälkeen studiotöitä Saksassa, Kiinassa, Pohjois-Koreassa ja Réunionilla. Hän asettui asumaan Ranskaan vuonna 1991. Delisle sai vuonna 2008 Kemin sarjakuvakeskuksen Lempi International -palkinnon Helsingin sarjakuvafestivaaleilla. Vuonna 2012 hän sai Angoulêmen sarjakuvafestivaalien parhaan albumin palkinnon teoksellaan Merkintöjä Jerusalemista. ==Suomennetut teokset== * * * * * ==Lähteet== ==Aiheesta muualla== * Guy Delislen verkkosivut Luokka:Kanadalaiset sarjakuvantekijät Luokka:Vuonna 1966 syntyneet Luokka:Elävät henkilöt
Uuraisten kirjasto

Uuraisten kirjasto on Uuraisten kirkonkylässä toimiva yleinen kirjasto. Nykyinen kirjastorakennus on vuodelta 1995. Uuraisten kirjasto on vuodesta 2013 lähtien kuulunut osana Keski-Suomen maakunnan kirjastojen muodostamaan kirjastokimppaan eli Keski-kirjastoihin. Tämä mahdollistaa, että koko maakunnan kunnallisten kirjastojen kokoelmat ja palvelut ovat kirjastokimpan jäsenkuntien asukkaiden käytettävissä. == Lähteet == Luokka:Suomen kunnan- ja kaupunginkirjastot Luokka:Uuraisten rakennukset ja rakennelmat
Petäjäveden kirjasto

Petäjäveden kirjasto on Petäjäveden kirkonkylän kulttuurikeskuksessa toimiva yleinen kirjasto. Kunnankirjasto on perustettu vuonna 1875. Kunnan kulttuurikeskus on rakennettu vuonna 1977. Petäjäveden kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat kirjastokimpan jäsenkuntien asukkaiden käytettävissä. Petäjävedellä kirjaston tiloissa on tarjottu myös perhekeskuksen palveluja. == Lähteet == Luokka:Suomen kunnan- ja kaupunginkirjastot Luokka:Petäjäveden rakennukset ja rakennelmat
Nathan Lillie

Nathan Alan Lillie (s. 1970 Minnesota, Yhdysvallat) on yhdysvaltalais- suomalainen yhteiskuntatieteilijä, joka on toiminut yhteiskuntapolitiikan professorina Jyväskylän yliopistossa vuodesta 2015 lähtien.Nathan Lillie: Curriculum Vitae, Academia.edu, 1.9.2019, viitattu 10.6.2023. Lillie valmistui kandidaatiksi (Bachelor of Arts) Washingtonin yliopistossa vuonna 1994 ja maisteriksi (Master of Arts) George Washingtonin yliopistossa vuonna 1997. Hän väitteli tohtoriksi (Doctor of Philosophy) Cornellin yliopistossa vuonna 2003. Hän työskenteli tutkijana Helsingin yliopistossa ja Groningenin yliopistossa ennen siirtymistään Jyväskylän yliopistoon. Lillie kertoo tutkivansa "ammattiyhdistysten strategiaa, kansainvälistä ammattiyhdistysliikettä, työvoiman liikkuvuutta, ammattiyhdistysten suhdetta siirtotyöläisiin, lähetettyjä työntekijöitä, yhdentyvän Euroopan työvoimapoliitiikkaa ja valtiollisen suvereniteetin tulkinnan muutoksia."Lillie Nathan, Professori/Professor , Jyväskylän yliopisto, viitattu 10.6.2023. "My research areas include trade union strategy, international trade unionism, labour mobility, trade union relations with migrant workers, posted work, European integration and labour politics, and changes in the interpretation of state sovereignty." == Julkaisut == * Nathan Lillie: A global union for global workers: collective bargaining and regulatory politics in maritime shipping. Routledge 2006. * Virginia Doellgast, Nathan Lillie ja Valeria Pulignano (toim.): Reconstructing solidarity: labour unions, precarious work, and the politics of institutional change in Europe. Oxford University Press 2018. * Jens Arnholz ja Nathan Lillie (toim.): Posted work in the European Union: the political economy of free movement. Routledge 2020. == Lähteet == Luokka:Yhdysvaltalaiset yhteiskuntatieteilijät Luokka:Yhdysvaltalaiset professorit Luokka:Suomalaiset yhteiskuntatieteilijät Luokka:Suomalaiset professorit Luokka:Jyväskylän yliopiston professorit Luokka:Vuonna 1970 syntyneet Luokka:Elävät henkilöt
Tapio Litmanen

Tapio Litmanen (s. 1963)Litmanen, Tapio, 1963–, Finto, viitattu 10.6.2023. on suomalainen sosiologi, joka toimii sosiologian professorina Jyväskylän yliopistossa. Hän väitteli yhteiskuntatieteiden tohtoriksi Jyväskylän yliopistossa vuonna 2001.Tapio Litmanen: The struggle over risk: the spatial, temporal, and cultural dimensions of protest against nuclear technology, Jyväskylän yliopisto, viitattu 10.6.2023. Hän harjoittaa ympäristösosiologiaa, tieteen ja teknologian tutkimusta ja kansalaisyhteiskunnan tutkimusta.Litmanen Tapio, Professori/Professor , Jyväskylän yliopisto, viitattu 10.6.2023. "During his academic career, Litmanen has investigated issues, which can be labeled under the topics of environmental sociology, science and technology studies and civil society research." == Julkaisut == * Esa Konttinen ja Tapio Litmanen (toim.): Ekokuntia ja ökykuntia: tutkimuksia ympäristönhallinnan paikallisesta eriaikaisuudesta. Jyväskylän yliopisto 1996. * Tapio Litmanen, Pekka Hokkanen ja Matti Kojo (toim.): Ydinjäte käsissämme: Suomen ydinjätehuolto ja suomalainen yhteiskunta. Jyväskylän yliopisto 1999. * Tapio Litmanen ja Martti Kaunismaa: Ydinjäte yhteiskuntatieteilijäin silmin: tutkimuksia käytetyn ydinpolttoaineen loppusijoituksen sosiopoliittisista kysymyksistä. Jyväskylän yliopisto 1999. * Esa Konttinen, Tapio Litmanen, Matti Nieminen ja Marja Ylönen: All shades of green: the environmentalization of Finnish society. Jyväskylän yliopisto 1999. * Tapio Litmanen: The struggle over risk: the spatial, temporal, and cultural dimensions of protest against nuclear technology (väitöskirja). Jyväskylän yliopisto 2001. Saatavilla internetissä * Minna Heikka, Tapio Litmanen ja Martti Kaunismaa: Yhteiskuntatiede Suomen ydinjätehuollossa: asiantuntijanäkemyksiä tutkimuksesta ja tutkimuksen hallinnoinnista. Jyväskylän yliopisto 2001. * Pentti Raittila, Pekka Hokkanen, Matti Kojo ja Tapio Litmanen (toim.): Ydinjäteihme suomalaisittain. Tampere University Press 2002. * Timo Kopomaa, Lasse Peltonen ja Tapio Litmanen (toim.): Ei meidän pihallemme! Paikalliset kiistat tilasta. Gaudeamus 2008. * Matti Kojo ja Tapio Litmanen (toim.): The renewal of nuclear power in Finland. Palgrave Macmillan 2009. * Mika Kari, Matti Kojo ja Tapio Litmanen: Community divided: adaptation and aversion towards the spent nuclear fuel repository in Eurajoki and its neighbouring municipalities. Jyväskylän yliopisto ja Tampereen yliopisto 2010. * Tuija Jartti, Eero Rantala ja Tapio Litmanen: Sosiaalisen toimiluvan ehdot ja rajat: Uudenmaan, Pohjois-Karjalan, Kainuun ja Lapin maakuntien asukkaiden näkemykset kaivannaistoiminnan hyväksyttävyydestä. Jyväskylän yliopisto 2014. * Taina Meriluoto ja Tapio Litmanen (toim.): Osallistu! Pelastaako osallistaminen demokratian? Vastapaino 2019. == Lähteet == Luokka:Suomalaiset sosiologit Luokka:Suomalaiset professorit Luokka:Jyväskylän yliopiston professorit Luokka:Vuonna 1963 syntyneet Luokka:Elävät henkilöt
Aïn Témouchentin maakunta

Aïn Témouchentin maakunta () eli wilaya on hallintoalue Algerian luoteisosassa. Sen keskus on Aïn Témouchentin kaupunki. Maakunnan pinta-ala on 2 376,89 neliökilometriä. Asukkaita on 426 800 henkeä (vuonna 2018, arvio). Vuonna 1984 perustettu maakunta rajoittuu idässä Oranin, etelässä Sidi Bel Abbèsin ja lännessä Tlemcenin maakuntiin sekä pohjoisessa Välimereen. Maisemaa leimaavat rantavyöhyke, sisämaan ylängöt ja vuoret. Itärajalla on Oranin suolajärvi eli sebkha. Vuotuinen sademäärä on 300–500 millimetriä. Maakunta jakautuu hallinnollisesti kahdeksaan piirikuntaan eli daïraan, joihin kuuluu 28 kuntaa. Piirikuntien keskukset ovat Aïn El Arbaa, Aïn Kihal, Aïn Témouchent, Béni Saf, El Amria, El Maleh, Hammam Bouhdjar ja Oulhaça El Gheraba. Aïn Témouchentista on maantieyhteydet Oraniin, Sidi Bel Abbèsiin ja Tlemceniin sekä rautatieyhteydet Oraniin ja Beni Safiin. Jälkimmäinen on Algerian tärkein kalastussatama. Toinen satama on Bouzedjarissa. Seudulla harjoitetaan maanviljelyä ja kalastusta. Tärkeimmät viljalajit ovat vehnä ja ohra. Maakunnassa on muun muassa elintarvike-, tekstiili- ja kemian teollisuutta. Sidi Ben Addassa toimii maakaasun nestetytyslaitos. Nähtävyyksiä ovat Välimeren ranta, Hammam Bouhdjarin kuumat lähteet, Numidian kuninkaan Syfaxin pääkaupunki Siga ja Rachgounin majakkasaari. ==Lähteet== Luokka:Algerian maakunnat
Kulosaaren palloseura

Kulosaaren palloseura (Kulps) on vuonna 2009 perustettu Helsingin Kulosaaressa toimiva jalkapalloseura, jonka toiminta keskittyy juniorijoukkueisiin. Seuran tarkoituksena on järjestää laadukasta matalan kynnyksen jalkapalloa lapsille ja nuorille hyvissä olosuhteissa. Vuonna 2023 aloitti miesten edustusjoukkue pelaamaan Kutosessa. Juniorijoukkueiden harjoitus- ja pelikenttänä toimii Kulosaaren yhteiskoulun vieressä oleva Kulosaaren kenttä, jossa on hiekkatekonurmipinnoite. Kentällä on viivat yhden 8v8 (60m x 40m) ja kahden 5v5 kentän viivat. Täysikokoisen kentän harjoitukset ja ottelut pelataan Herttoniemenrannan hiekkatekonurmikentällä. == Merkittäviä seuraa edustaneita pelaajia == Veikkausliigassa pelaavaa FC Lahtea edustava Marius Könkkölä aloitti jalkapallouransa Kulosaaren palloseurassa. == Lähteet == == Aiheesta muualla == * Kulosaaren palloseuran kotisivut Luokka:Helsinkiläiset urheiluseurat Luokka:Kulosaari
Suolahden kirjasto

Suolahden kirjasto on Äänekosken kaupungin Suolahden keskustaajamassa toimiva yleinen kirjasto. Kirjastotoiminta Suolahdessa sai alkunsa paikallisen työväenyhdistyksen perustamasta lainakirjastosta. Kunta myönsi kirjastolle ensimmäisen määrärahan uuden aineiston hankintaan vuonna 1925. Samana vuonna Suolahden kirjasto muuttui avoimeksi Äänekosken piirikirjastoksi, josta Suolahden kaupunginkirjasto myöhemmin kehittyi. Suolahden liityttyä osaksi Äänekoskea (2007), Suolehden kirjastosta tuli osa Äänekosken kaupunginkirjastoa. Suolahden kirjasto on kuulunut Äänekosken kaupunginkirjaston osana vuodesta 2013 lähtien Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat jäsenkuntien asukkaiden käytettävissä. == Lähteet == Luokka:Suomen kunnan- ja kaupunginkirjastot Luokka:Äänekosken rakennukset ja rakennelmat Luokka:Suolahti
Partanen (elokuva)

Partanen on Juha Koirasen käsikirjoittama ja ohjaama tragikoominen televisioelokuva vuodelta 2003. Väljästi Herman Melvillen pienoisromaaniin Bartleby pohjautuvassa tarinassa taitava mutta oudosti käyttäytyvä uusi työntekijä sekoittaa konepajayrittäjä Partasen elämän tilanteessa, jossa tämä on juuri ajautunut myös avioeroon. ==Vastaanotto== Seura-lehden Henri Waltter Rehnström kirjoitti, ettei suomalaisen miehen ahdistusta ole usein onnistuttu kuvaamaan tavalla, joka yhtä aikaa sekä koskettaa että huvittaa. Hän kehui myös Risto Tuorilan pääroolia yhdeksi tämän parhaista. Keskisuomalaisessa elokuva otsikoitiin vuoden 2008 uusintaesityksen alla yhdeksi parhaista Suomessa tehdyistä. ==Lähteet== Luokka:Suomalaiset televisioelokuvat Luokka:Vuoden 2003 suomalaiset elokuvat
Luettelo King Diamondin jäsenistä

Tämä on luettelo King Diamond -yhtyeen jäsenistä. Sen perustivat heavy metal -laulaja King Diamond, kitaristi Michael Denner ja basisti Timi Hansen vuonna 1985. Kaikki kolme olivat aiemmin soittaneet Mercyful Fate -yhtyeessä. King Diamondin sooloyhtyeen alkuperäiskokoonpanoon kuuluivat myös kitaristi Floyd Konstantin ja rumpali Mikkey Dee, mutta Konstantin jätti yhtyeen vielä perustamisvuonna ja hänen korvaajakseen värvättiin Andy LaRocque. Tämä kokoonpano soitti jo yhtyeen ensimmäisellä singlellä ”No Presents for Christmas” (1985) ja hajosi vuonna 1987 julkaistun Abigail-albumin jälkeen. Yhtyeen kokoonpano on sen jälkeen vaihdellut toistuvasti, ja nykyään Diamond ja LaRocque ovat sen ainoat jo 1980-luvulla mukana olleet jäsenet. == Jäsenet == === Nykyiset === Kuva Nimi Vuodet Soittimet Albumit Lähde King Diamond (Kim Petersen) 1985– laulu, koskettimet Katso King Diamondin diskografia Andy LaRocque (Anders Allhage) kitara, koskettimet Mike Wead (Mickael Vikström) 1991–1993, 2000– kitara * Abigail II: The Revenge (2002) * The Puppet Master (2003) * Deadly Lullabyes (2004) * Give Me Your Soul... Please (2007) * Songs for the Dead Live (2019) Matt Thompson 2000– rummut Pontus Egberg 2014– bassokitara * Songs for the Dead Live (2019) === Entiset === Nimi Vuodet Soittimet Albumit Lähde Mikkey Dee (Micael Delaoglou) 1985–1988 rummut * Fatal Portrait (1986), * Abigail (1987) * ”Them” (1988) * Conspiracy (1989) * In Concert 1987: Abigail (1991) Timi Hansen basso * Fatal Portrait (1986) * Abigail (1987) * In Concert 1987: Abigail (1991) Michael Denner 1985–1987 kitara * Fatal Portrait (1986) * Abigail (1987) Floyd Konstantin 1985 Mike Moon (Mikael Myllynen) 1987 * In Concert 1987: Abigail (1991) Hal Patino 1988–1990, 2001–2014 basso * ”Them” (1988) * Conspiracy (1989) * The Eye (1990) * Abigail II: The Revenge (2002) * The Puppet Master (2003) * Deadly Lullabyes (2004) * Give Me Your Soul... Please (2007) * Songs for the Dead Live (2019) Pete Blakk 1988–1990 kitara * ”Them” (1988) * Conspiracy (1989) * The Eye (1990) Chris Whitemeier 1989 rummut Snowy Shaw (Tommie Helgesson) 1989–1993 * The Eye (1990) Sharlee D’Angelo (Charles Andreason) 1991–1993 bassokitara Chris Estes 1994–1999 bassokitara, koskettimet * The Spider’s Lullabye (1995) * The Graveyard (1996) * Voodoo (1998) Herb Simonsen 1994–1998 kitara Darrin Anthony 1994–1996 rummut * The Spider's Lullabye (1995) * The Graveyard (1996) John Luke Hebert 1997–2000 * Voodoo (1998) * House of God (2000) Glen Drover 1998–2000 kitara * House of God (2000) Paul David Harbour 1999–2000 bassokitara == Aikajana == == Lähteet == == Aiheesta muualla == * King Diamond
Fran García

Francisco ”Fran” José García Torres (s. 14. elokuuta 1999 Bolaños de Calatrava, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan vasen laitapuolustaja. == Seurajoukkueura == García nostettiin Real Madridin reservijoukkueeseen kaudella 2018–2019, jossa hän pelasi ensimmäisen ottelunsa 9. syyskuuta 2018.0-0: Castilla manage a hard-worked draw against Unión Adarve Real Madrid. Viitattu 10.6.2023. Ensiesiintymisensä seuran edustusjoukkueessa García teki 6. joulukuuta 2018, kun hänet otettiin Copa del Reyn ottelussa UD Melillaa vastaan vaihdosta kentälle Dani Carvajalin tilalle. Ensimmäisen maalinsa reservijoukkueessa hän teki 15. joulukuuta 2019 ottelussa paikallisvastustaja Getafen reservijoukkuetta vastaan.3-0: Castilla run riot at the Di Stéfano Real Madrid CF. Viitattu 10.6.2023. 1\. syyskuuta 2020 García lainattiin Segunda Divisiónissa pelanneeseen Rayo Vallecanoon kauden 2020–2021 kestävällä lainasopimuksella.Oficial: Fran García, cedido al Rayo Vallecano una temporada Marca. Viitattu 10.6.2023. Hän teki esiintymisensä madridilaisseurassa 13. syyskuuta 2020 ottelussa Mallorcaa vastaan.La intensidad del Rayo superó la calidad del Mallorca Marca. Viitattu 10.6.2023. 13\. heinäkuuta 2021 Rayo Vallecanon palattua takaisin maan pääsarjaan kaudeksi 2021–2022, Garcían sopimuksesta tehtiin pysyvä, joka oli pituudeltaan nelivuotinen. Rayo Vallecano sai sopimuksen myötä omistukseensa 50 %:ia pelaajan omistusoikeuksista ja 50 %:ia jäi puolestaan kasvattajaseura Real Madridille.El Rayo Vallecano ficha a Fran García tras ejecutar la opción compra Unión Rayo. Viitattu 10.6.2023. Hän pelasi ensimmäisen ottelunsa maan pääsarjassa Primera Divisiónissa 15. elokuuta 2021 Sevillaa vastaan. 9\. kesäkuuta 2023 Real Madrid ilmoitti käyttävänsä takaisinosto-optionsa Garcíaan ja teki pelaajan kanssa vuoteen 2027 asti ulottuvan sopimuksen.Official Announcement: Fran García Real Madrid CF. Viitattu 10.6.2023. Hänestä maksettiin 5 miljoonan euron siirtokorvaus.El Real Madrid hace oficial la vuelta de Fran García Marca. Viitattu 10.6.2023. == Lähteet == == Aiheesta muualla == * Fran Garcían tilastot BDFutbol-sivustolla * Fran Garcían tilastot Soccerway-sivustolla Luokka:Espanjalaiset jalkapalloilijat Luokka:Vuonna 1999 syntyneet Luokka:Elävät henkilöt
Tapparan SM-liigakausi 1975–1976

Tapparan SM-liigakausi 1975–1976, oli odotetusti hyvä kausi Tapparalle. Kausi 1975–1976 oli ensimmäinen SM-Liiga kausi, kun SM-sarja lopetettiin. SM- Liigakaudella oli joukkueita 10 ja pelattiin runkosarjassa 36 ottelua, ja sen jälkeen 4 parhaan joukkueen playoffs, josta ratkesi mitallistit. Tapparan runkosarja oli hyvä, 36 ottelusta Tappara voitti 21 ja hävisi 9, pisteitä Tappara sai 48, sijoittuen toiseksi Turun PalloSeuran taakse 7 pisteen erolla. Playoffsiem välierissä Tappara sai vastaansa Ässät. Tappara voitti ottelusarjan 2-0 ja eteni Finaaleihin. Finaaleissa vastassa oli runkosarjan voittaja TPS. Finaalit voitti TPS 2-0, napaten mestaruuden ja Tappara sai hopeaa. Tapparan runkosarjan paras tehomies oli Martti Jarkko 26+38=64, joka voitti kauden pistepörssin. == Kauden tilasto == === Runkosarja === === Pudotuspelit === == Lähteet == 1975-76
Jamie Lindsay

Jamie William Lindsay (s. 11. lokakuuta 1995) on skotlantilainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Rotherham Unitedia. Hän on pelannut pääsarjatasolla Skotlannissa Ross Countyn joukkueessa ja edustanut Skotlantia nuorisomaajoukkueissa. Lindsay pelasi Motherwellin ja Celticin junioreissa. Celticin edustusjoukkueessa hän ei päässyt pelaamaan vaan oli vuosina 2015–2018 lainalla Dumbartonissa, Greenock Mortonissa ja Ross Countyssa. Viimeksi mainitussa hän pelasi kaudella 2017–2018 Skotlannin Valioliigassa 26 ottelua ja teki niissä kaksi maalia. Kaudeksi 2018–2019 hän teki sopimuksen Skotlannin mestaruussarjaan pudonneen Ross Countyn kanssa. Lindsay siirtyi kesällä 2019 englantilaisseura Rotherham Unitediin. Ensimmäisellä kaudella hän pelasi ykkösliigassa, seuraavan kauden mestaruussarjassa, kolmannen kauden ykkösliigassa ja kauden 2022–2023 jälleen mestaruussarjassa, jossa Rotherham sillä kertaa säilyi. Hän on kesään 2023 mennessä pelannut Englannin mestaruussarjassa 71 ottelua, joissa hän on tehnyt viisi maalia, ja ykkösliigassa 50 ottelua, joissa hän on tehnyt kaksi maalia. Kauden 2020–2021 mestaruussarjan kolmesta maalistaan kaksi hän teki lokakuussa 3–0-kotivoittoon päättyneessä ottelussa Sheffield Wednesdayta vastaan. Lindsay pelasi Skotlannin alle 16-, alle 17- ja alle 19-vuotiaiden maajoukkueissa yhteensä lähes 30 ottelua. == Lähteet == Luokka:Skotlantilaiset jalkapalloilijat Luokka:Vuonna 1995 syntyneet Luokka:Elävät henkilöt
Team Vitality

Team Vitality (puhekielessä Vitality, lyhennettynä VIT tai VLT) on ranskalainen elokuussa 2013 perustettu elektronisen urheilun seura, jonka perustivat Fabien Devide ja Nicolas Maurer. Se on keskittynyt pääasiassa Eurooppaan mutta myös Intiaan. Seura on tunnetuin vuonna 2018 perustetusta Counter-Strike-joukkueestaan, mutta sillä on historiaa myös muissa peleissä, kuten Rainbow Six Siege, Rocket League ja Valorant. Team Vitalityn Counter- Strike-joukkue on voittanut merkittävipänä viimeisen Global Offensivessa pidetyn major-turnauksen, BLAST Paris Majorin vuonna 2023. Joukkueessa on pelannut kolme kertaa maailman parhaaksi pelaajaksi valittu Mathieu ”ZywOo” Herbaut. == Lähteet == == Aiheesta muualla == * Viralliset kotisivut Luokka:Elektronisen urheilun seurat Luokka:Ranskalaiset urheiluseurat Luokka:Pariisin urheilu Luokka:Vuonna 2013 perustetut urheiluseurat
Aïn Témouchent

Aïn Témouchent () on kaupunki ja Aïn Témouchentin maakunnan hallinnollinen keskus Algerian luoteisosassa. Se sijaitsee Välimeren rantaylängöllä noin 500 kilometriä Algerista länteen. Aïn Témouchentin kunnassa oli vuoden 2008 väestönlaskennan mukaan 72 900 asukasta. Paikalla on sijainnut 200-luvulla perustettu roomalainen Albulaen kaupunki. Arabit perustivat 900-luvulla Kasr Ibn Sinanin, joka sai sittemmin arabialaistetun berberinimen Aïn Témouchent (’naarassakaalien lähde’). Nykyään seudulla puhutaan vain arabiaa. Ranskalaiset perustivat Oranin ja Tlemcenin välisen tien varrelle linnakkeen ja siirtokunnan, josta tuli 1900-luvulla kaupunki. Seutu oli Algerian suurin viinintuottaja, mutta nykyään hedelmä- ja vihannestarhat ovat pääosin korvanneet viininviljelyn. Lisäksi viljellään viljaa. Aïn Témouchentista tuli maakunnan hallintokaupunki vuonna 1984. Vuoden 1999 maanjäristys tuhosi suuren osan sen keskustasta. Kaupungista on maantieyhteydet Oraniin, Sidi Bel Abbèsiin ja Tlemceniin sekä rautatie Oraniin ja Béni Safiin. Seudun nähtävyyksiä ovat Välimeren ranta, Hammam Bouhdjarin kuumat lähteet, Numidian kuninkaan Syfaxin pääkaupunki Siga ja Rachgounin majakkasaari. Hotelleja on Aïn Témouchentissa ja Béni Safissa. ==Lähteet== Luokka:Algerian kaupungit
Cameron Humphreys

Cameron Lisceous Humphreys-Grant (s. 22. elokuuta 1998 Manchester) on englantilainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Rotherham Unitedia. Hän on pelannut pääsarjatasolla Belgiassa Zulte Waregemin joukkueessa ja edustanut Englantia nuorisomaajoukkueissa. Humphreys pelasi Manchester Cityn juniori- ja reservijoukkueissa. Hän pääsi pelaamaan Cityn edustusjoukkueessa vain muutamaksi minuutiksi kahdessa FA Cupin ottelussa alkuvuonna 2016, vastustajina Aston Villa ja Chelsea. Hän siirtyi kesällä 2019 belgialaisseura Zulte Waregemiin, jossa hän viipyi kolme vuotta, joskin oli kevätkauden 2020 lainalla Alankomaiden toisella sarjatasolla pelanneessa Excelsiorissa. Humphreys kuului kahdella jälkimmäisellä kaudellaan Excelsiorin vakiokokoonpanoon ja pelasi Belgian pääsarjassa kaikkiaan 55 ottelua. Kesällä 2022 hän siirtyi Rotherham Unitediin ja pelasi kaudella 2022–2023 mestaruussarjassa 38 ottelua, joissa hän oli 35 kertaa avauskokoonpanossa. Humphreys pelasi Englannin alle 16-, alle 17-, alle 18- ja alle 19-vuotiaiden maajoukkueissa yhteensä noin 20 ottelua. Hän kuului Englannin joukkueeseen alle 17-vuotiaiden maailmanmestaruuskilpailuissa 2015 ja pelasi viimeisessä alkulohko-ottelussa Etelä-Koreaa vastaan täydet minuutit, mutta Englanti ei selviytynyt alkulohkostaan jatkoon. == Lähteet == Luokka:Englantilaiset jalkapalloilijat Luokka:Vuonna 1998 syntyneet Luokka:Elävät henkilöt
RAC-ralli 1994

RAC-ralli 1994 (viralliselta nimeltään 50. Network Q RAC Rally) oli rallin maailmanmestaruussarjan kilpailu kaudella 1994. Kilpailu järjestettiin 20.-23\. marraskuuta 1994. Kilpailu oli kauden viimeinen ja erikoiskokeiden yhteispituus oli . Didier Auriol lähti kilpailuun 11 pisteen johtoasemassa. Hän voitti kuljettajien mestaruuden ensimmäisenä ranskalaisena MM-tasolla. Ongelmista huolimatta Auriol nousi kilpailussa kuudenneksi ja Carlos Sainzin keskeytyksen myötä Auriol voitti mestaruuden. Kilpailuun lähti 178 autokuntaa, joista 97 pääsi maaliin. == Tulokset == Sija Kuljettaja Kartanlukija Auto Aika Ero 1 Colin McRae Derek Ringer Subaru Impreza 555 5:17.25 0.0 2\. Juha Kankkunen Nicky Grist Toyota Celica GT-Four (ST205) 5:20.58 +3.33 3\. Bruno Thiry Stéphane Prévot Ford Escort RS Cosworth 5:27.37 +10.12 4\. Stig Blomqvist Benny Melander Ford Escort RS Cosworth 5:30.13 +12.48 5\. Ari Vatanen Fabrizia Pons Ford Escort RS Cosworth 5:34.25 +17.00 6\. Didier Auriol Bernard Occelli Toyota Celica GT-Four (ST185) 5:47.57 +30.32 7\. Gwyndaf Evans Howard Davies Ford Escort RS2000 5:52.24 +34.59 8\. Jannie Habig Douglas Judd Ford Escort RS Cosworth 5:53.16 +35.51 9\. Tommi Mäkinen Seppo Harjanne Nissan Sunny 5:53.25 +36.00 10\. Grégoire de Mévius Willy Lux Opel Astra 5:53.54 +36.29 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM- rallikausi 1994 Luokka:Walesin ralli
Asko Piiparinen

Asko Piiparinen (s. 1976) on Joensuun Ilosaaressa toimivan Ravintola Kerubin toimitusjohtaja vuodesta 2011 asti. Ennen Asko soitti Pool-yhtyeessä bassoa sen aloittamisesta lopettamiseen asti, ja myöhemmin 51koodia-yhtyeessä vuoteen 2006 asti. == Lähteet == Luokka:Suomalaiset basistit Luokka:Vuonna 1976 syntyneet Luokka:Elävät henkilöt
Harjavallan kaupungintalo

Harjavallan kaupungintalo voi tarkoittaa jompaakumpaa seuraavista rakennuksista Harjavallassa: *Harjavallan vanha kaupungintalo, kunnan-, kauppalan- ja kaupungintalo vuosina 1959–2023 *Harjavallan uusi kaupungintalo, kaupungintalo vuodesta 2023